open-index/open-wikipedia-markdown huggingface dataset:
Kourujärven koulu

**Kourujärven koulu** sijaitsee Kourujärvellä, Raumalla. Se on yksi Rauman 11 alakoulusta.

Kourujärven koulussa on luokka-asteet 1-6.

## Valinnaisaineet
(Valinnaisaine valikoima vaihtuu vuosittain)

* Vaateompelu
* Puutyö
* Tietokoneavusteinen käsityö
* Liikunta
* Kuvataide
* Retkeily

## Vanhempainyhdistys
KOURUJÄRVI ry. on Rauman kaupungin vanhin vanhempain yhdistys ja se on perustettu vuonna 1987.

Kourujärven koulun vanhempain yhdistys tukee koulun ja oppilaiden kotien kasvatus- ja opetustyötä. Yhdistys voi järjestää kaikenlaista toimintaa, joiden tuotoilla voidaan ostaa mm. urheiluvälineitä, stipendejä ja hymypatsaita. 

## Lähteet

* Peruskoulut - Rauman kaupunki
* Kourujärven koulu
Johan Poppelman

**Johan Poppelman** (6. lokakuuta 1649 Varberg – 30. kesäkuuta 1725) oli ruotsalainen pappi, joka toimi Göteborgin hiippakunnan piispana vuosina 1710–1725. Poppelman syntyi Varbergissä, missä hänen isänsä työskenteli tullivirkamiehenä. Hän opiskeli ensin Lundin yliopistossa ja siirtyi sitten Wittenbergiin, missä hänestä tuli teologian tohtori vuonna 1683. Sen jälkeen Poppelman nimitettiin Lundin yliopiston professoriksi. Poppelmania ei koskaan virallisesti vihitty piispaksi, sillä korkean iän ja heikon terveyden vuoksi hän kieltäytyi matkustamasta Uppsalaan.
## Lähteet
Kaoru Akimoto

**Kaoru** **Akimoto** (, s. 5. kesäkuuta 1964 Tokio) on japanilainen laulaja-lauluntekijä. Hänen pääasiallinen tyylilajinsa on j-pop. Hän lauloi soolouransa ohella 1990-luvulla pop-duo Shambarassa Yurie Kokubun kanssa.

## Ura
Kaoru teki soolo-debyyttinsä vuonna 1985. Seuraavana vuonna hän julkaisi ensimmäisen albuminsa *Cologne*. 

Hän jätti viihdetaiteilijan uransa 1990-luvun loppupuolella, mutta on ollut vuodesta 2021 lähtien aktiivinen sosiaalisessa mediassa ja on tehnyt yhteistyötä muiden artistien kanssa. Hän on myös teetättänyt remixejä ja remaster-versioita useista vanhoista kappaleistaan.

Hän julkaisi 23. toukokuuta 2022 singlen *Narcissist (Van Paugam 2022 mix)*.

## Diskografia

#### Albumit

* *Cologne* (1986)

* *Cologne+1* (2021 Remaster) (2021)'

#### Singlet

* *Night Tempo presents The Showa Groove* (2021)
* *Dress Down* (Van Paugam 2021 mix) (2021)
* *Narcissist* (Van Paugam 2022 mix) (2022)

#### EP:t

* *Dress Down EP* (2017)

## Lähteet
Olaus Nezelius

**Olaus Erici Nezelius** (1638–1710) oli ruotsalainen pappi, joka toimi Göteborgin hiippakunnan piispana vuosina 1703–1710.
## Lähteet
Otšeretyne

**Otšeretyne** () on maalaistaajama Ukrainan Donetskin alueella Pokrovskin piirissä Avdijivkasta luoteeseen. Siellä asui vuoden 2022 alussa 3&nbsp;378 asukasta.

Venäläisjoukot ottivat kylän hallintaansa sen jälkeen kun Ukrainan 47. prikaati vetäytyi alueelta.

## Lähteet
4055 Magellan

**4055 Magellan (1985 DO2)** on keskikokoinen Maan lähelle tuleva asteroidi, joka luokitellaan Amor-asteroideihin. Asteroidi on lähimmillään Maasta  astronomisen yksikön päässä. Asteroidi kiertää Auringon ympäri  (noin ), jolloin se on lähimmillään Auringosta  astronomisen yksikön päässä ja etäisimmillään  astronomisen yksikön päässä. Asteroidi on läpimitaltaan noin . Pyörähdysaika akselin ympäri on .

Asteroidi on nimetty tutkimusmatkailija Ferdinand Magellanin mukaan.

## Lähteet
Jesper Asholt

**Jesper Asholt** (s. 11. toukokuuta 1960 Bjerringbro, Silkeborg) on tanskalainen näyttelijä. Hän valmistui Aarhusin teatterin näyttelijäkoulusta vuonna 1991 ja teki läpimurtonsa elokuvassa *Omveje* vuonna 1995. Asholtin esittämät hahmot ovat usein hieman yksinkertaisia ja naiiveja, mutta samalla hyväntahtoisia ja sympaattisia.

Asholt on voittanut Robertin parhaasta miessivuosasta vuosina 2000 ja 2008.
## Lähteet

## Aiheesta muualla
4092 Tyr

**4092 Tyr (1986 TJ4)** on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Kirkkauden ja valon heijastumisen perusteella asteroidi on läpimitaltaan todennäköisesti  &ndash; . Pyörähdysaika akselin ympäri on .

Asteroidi on nimetty skandinaavisen mytologian jumalan Tyrin mukaan.

## Lähteet
Simon Kvamm

**Simon Kvamm** (s. 18. helmikuuta 1975 Silkeborg) on tanskalainen laulaja-lauluntekijä, koomikko ja näyttelijä. Kvamm nousi julkisuuteen Nephew-yhtyeen laulajana vuonna 2004, kun heidän albumiaan *USADSB* myytiin yli 110&nbsp;000 kappaletta. Kvamm oli perustanut yhtyeen vuonna 1996. Kvamm on myös Drenge fra Angora -huumorikolmikon jäsen. He ovat tehneet satiiriohjelmia Danmarks Radiolle. Vuosina 2010–2015 muodosti Peter Sommerin kanssa duon nimeltä De eneste to, joka julkaisi kaksi albumia. Hugorm-yhtyeen kanssa Kvamm on tehnyt kolme albumia, lisäksi hän on julkaissut yhden sooloalbumin, *Vandman* (2017). Vuosina 2023–2025 Kvamm on toiminut tanskan *[[The X Factor (televisio-ohjelma)|X Factorin]]* tuomarina.

## Yksityiselämä
Kvamm on naimisissa ja hänellä on kaksi tytärtä.
## Lähteet

## Aiheesta muualla
Asko Jaakonaho

**Asko Jaakonaho** (s. 1982 Ilomantsi) on suomalainen kirjailija. Hänet tunnetaan erityisesti historiallisista romaaneistaan. Hänen teoksensa ovat olleet ehdolla Helsingin Sanomien kirjallisuuspalkinnon, Savonia-palkinnon ja Tulenkantaja-palkinnon saajiksi.

## Elämä
Jaakonaho kasvoi Ilomantsissa ja harrasti nuorena teatteria. Hän näytteli nuorisoteatteri Pogoksessa sekä Teatteri 101:ssä. Parikymppisenä hän laati Möhkön rautaruukin historiaa käsittelevän näytelmän *Taottu sydän*, jota esitettiin Möhkön kesäteatterissa.  

Ennen kirjailijanuraansa Jaakonaho työskenteli toimittajana, mutta siirtyi myöhemmin päätoimiseksi kirjailijaksi. Jaakonaho asuu nykyään Tampereella.  

## Kirjailijanura
Jaakonahon esikoisromaani *Onnemme tiellä* (2012) käsittelee heinäveteläisen poliitikon Onni Happosen murhaa ja Lapuan liikettä. Teos palkittiin Tampereen kaupungin kirjallisuuspalkinnolla ja oli ehdolla sekä Helsingin Sanomien kirjallisuuspalkinnon että Savonia-palkinnon saajaksi.  

Toinen romaani, *Valon juhla* (2017), kuvaa runoilija Katri Valan ja kirjailija Olavi Paavolaisen sotavuosia ja Tulenkantajien sukupolven nuoruutta.  

Kolmas romaani, *Kulta-aura* (2025), kertoo kuvataiteilija ja suomalaisuusteoreetikko Sigurd Wettenhovi-Aspasta. Teos oli ehdolla Tulenkantaja-palkinnon saajaksi.  

## Teemat ja tyyli
Jaakonahon tuotantoa luonnehtii kiinnostus historian kipupisteisiin ja suomalaisuuden ilmenemismuotoihin. Hän hyödyntää taustatyötä ja arkistolähteitä, joiden kautta hän rakentaa romaaniensa henkilöhahmot ja aikakaudet. Hänen proosansa on saanut kiitosta yksityiskohtaisesta ajankuvasta ja henkilöhahmojen elävyydestä.  

## Teokset
* *Onnemme tiellä* (2012)  
* *Valon juhla* (2017)  
* *Kulta-aura* (2025)  

## Palkinnot ja ehdokkuudet
* Tampereen kaupungin kirjallisuuspalkinto (2012)  
* Helsingin Sanomien kirjallisuuspalkinnon-ehdokkuus (2012)  
* Savonia-palkintoehdokkuus (2012)  
* Tulenkantaja-palkintoehdokkuus (2025)  

## Lähteet
  

## Aiheesta muualla
* Asko Jaakonaho Kirjasammossa
Jukka Uusitalo

**Jukka Uusitalo** (s. 2. toukokuuta 1965) on suomalainen lavastaja ja graafinen muotoilija.
Uusitalo on valmistunut Taideteollisesta korkeakoulusta vuonna 1998 graafiseksi muotoilijaksi. Elokuvan parissa hän on työskennellyt vuodesta 1991 aloittaen graafikkona (juliste) elokuvassa *[[Back to the USSR – takaisin Ryssiin]]*. Lavastajana hän on aloittanut tuottaja Heikki Ahoniuksen pyydettyä hänet Jari Halosen elokuvaan *[[Lipton Cockton in the Shadows of Sodoma]].* Hän on lavastanut elokuvia, tv-sarjoja, mainoselokuvia sekä teatteria.

Uusitalo suunnitteli itsenäisen Namibian valtion ensimmäiset kolikkorahat vuonna 1993 yhdessä Ilmari Hakalan kanssa, sekä Merenkulun turvallisuuskoulutuskeskuksen Meriturvan kokonaisilmeen vuosina 1999–2002.
Uusitalo on myös suunnitellut tilateoksen nykytaiteen museo Kiasmaan 1998 sekä   näyttelyn Designmuseoon 1995.

## Filmografia
### Elokuvat ja tv-sarjat

### Teatteri

## Lähteet

## Aiheesta muualla

Elonet Jukka Uusitalo
Sønder Onsild

**Sønder Onsild** on taajama Mariagerfjordin kunnassa Tanskassa. Taajamassa oli 474 asukasta vuoden 2025 alussa.

## Väestökehitys

## Lähteet

## Aiheesta muualla
Marcia Strassman

**Marcia Strassman** (28. huhtikuuta 1948 New York, New York – 24. lokakuuta 2014 Sherman Oaks, Kalifornia) oli yhdysvaltalainen näyttelijä ja laulaja.

Strassman julkaisi vuosina 1967–1968 laulajana kolme sooloalbumia. Hän esiintyi 1970-luvulla komediasarjassa *[[Terve taas, Kotter]]*. Myöhemmin hän esiintyi Diane Szalinskin roolissa komediaelokuvissa *[[Kulti, kutistin kakarat]]* (1989) ja *[[Kultsi, suurensin kakaran]]*. Strassman esiintyi lisäksi muun muassa sarjassa *Tremors* vuonna 2003. Viimeisen esiintymisensä hän teki televisioelokuvassa *Looking for Mr. Right* vuonna 2014. Strassman kuoli 66-vuotiaana sairastettuaan pitkään rintasyöpää.

## Lähteet

## Aiheesta muualla
*
5-MAPB

**5-MAPB** (lyhenne sanoista "(1-(1-bentsofuran-5-yyli)-N-metyylipropaani-2-amiini)") on empatogeeninen psykoaktiivinen 3,4-metyleenidioksiamfetamiinin kaltainen yhdiste ja substituoitu bentsofuraani, substituoitu amfetamiini ja substituoitu fenetyyliamiini. Farmakologisesti se toimii noradrenaliinin, dopamiinin ja serotoniinin takaisinoton estäjänä. 5-MAPB esiintyy yleensä sukkinaatti- ja hydrokloridisuolana. Hydrokloridisuola on 10 % voimakkaampaa massana ja annokset on säädettävä vastaavasti. Tyypilliset käyttöannokset ovat pienempiä kuin MDMA:lla aineen suuremman potentin eli voimakkuuden vuoksi. Tämä tarkoittaa että pienempi annos riittää vakavien haittavaikutusten, kuten serotoniinioireyhtymän syntyyn.

5-MAPB- yhdisteen arveltiin olevan MDMA:ta vähemmän neurotoksinen, koska se ei muodosta MDMA:n neurotoksisuuteen liitettyä alfametyylidopamiini- yhdistettä, mutta myöhemmin eläinkokeissa sen on havaittu aiheuttavan pitkäaikaisia muutoksia serotoniinitasoissa aivoissa kuten MDMA:n, mikä on yksi samankaltaiseen neurotoksisuuteen viittaava merkki.

5-MAPB:tä on myyty design-huumeena 2010-luvun alkupuolelta asti.

## Lainsäädäntö
5-MAPB on listattu Suomessa kuluttajamarkkinoilta kielletyksi psyaktiiviseksi aineeksi joulukuusta 2014, ja on myös useimmissa muissa maissa laitonta. 

## Katso myös
* 5-APB

## Lähteet

## Aiheesta muualla
* 5-MAPB isomerdesign.com-sivustolla
* 5-MAPB psychonautwiki.org-sivustolla
Marcia Moore

**Marcia Sheldon Moore** (22. toukokuuta 1928 Cambridge, Massachusetts – 1979) oli yhdysvaltalainen astrologi.

Moore oli Sheraton-ketjun perustaja Robert Lowell Mooren tytär. Hän opiskeli Radcliffe Collegessa ja valmistui vuonna 1960 lopputyöllä *Astrology Today – A Socio-Psychological Survey*. Moore aloitti työskentelyn kirjoittajana ja metafyysisten aiheiden opettajana. Hän meni vuonna 1966 naimisiin Mark Douglasin kanssa. Pariskunnalta ilmestyi samana vuonna kirja *Diet, Sex, and Yoga*. Moore julkaisi myöhemmin lisää kirjoja astrologiasta, reinkarnaatiosta ja joogasta. 1970-luvulla hänellä oli johtava asema astrologiaa harrastavissa piireissä. Hän yhdisti astrologiaan kuuluvat uskomukset oppeihin reinkarnaatiosta. Moore kehitti tekniikan väitettyjen aiempien elämien muistamista varten ja toimitti *Hypersentience Bulletin* -lehteä. Hän teki reinkarnaatiota koskeneen työn American Federation of Astrologersin vuoden 1974 kokousta varten.

Moore ja Mark Douglas muuttivat erilleen vuonna 1972. Myöhemmin Moore solmi uuden avioliiton Howard Alltounianin kanssa. Hän teki kokeiluja ketamiinilla, jota hänen viimeinen kirjansa käsitteli. Moore oli ideoinut hankkeen, jonka tavoitteena oli hänen “dematerialisoitumisensa“ eli muuttumisensa aineettomaksi. Kun Howard Alltounian palasi avioparin yhteiseen asuntoon 15. tammikuuta 1979, hän huomasi vaimonsa kadonneen. Mooren kallon osia löydettiin kaksi vuotta myöhemmin. Hänen kuolemansa olosuhteet jäivät epäselviksi. Viimeinen puoliso Howard Alltounian oli anestesiologi, jolta Moore oli saanut ketamiinia. Moore oli kaikkiaan neljästi naimisissa. Alltounianin mukaan Moore oli sairastunut mieleltään ja uhkaillut itsemurhalla. Mooren veli, kirjailija Robin Moore ei pitänyt siskonsa kuolemaa luonnollisena vaan epäili jonkin kultin myötävaikuttaneen siihen. Myös Marcia Mooren poika Christopher Roof katosi myöhemmin. Christopher Roofin jäänteet tunnistettiin syyskuussa 2021 kymmenen vuotta katoamiseksi ilmoittamisen jälkeen, mutta myös hänen kuolinsyynsä jäi epäselväksi.

## Lähteet
Pastor del osu

**Pastor del osu** on espanjalainen koirarotu. Sillä ei ole FCI:n hyväksyntää, ja Espanjassa se on hyväksytty *Grupos Étnicos*-listalle, joka on eräänlainen esivaihe ennen rodun virallista kansallista hyväksyntää.

## Ulkonäkö
Rotu on kookas, tiivisrakenteinen, maatiaismainen ja tyypiltään lupoidi-molossoidi (susimainen ja molossimainen). Se on paitsi lihaksikas ja vahvaluustoinen, myös kevytrakenteinen mastiffi. Pää on kookas olematta liioiteltu, profiililtaan hieman kupera, otsa on leveä ja otsapenger kevyesti erottuva. Kuono ei saa olla liian lyhyt eikä liian pitkä, vaan mieluiten keskipitkä; se on leveä, ei milloinkaan kärkeä kohden kapeneva tai suippo. Silmät ovat pienet tai keskikokoiset ja väriltään meripihkanväriset tai kastanjanruskeat. Korvat ovat pienet tai keskikokoiset, kolmionmuotoiset ja riippuvat. Karvapeite vaihtelee lyhyestä keskipitkään, ja sen tehtävänä on suojella kylmyyttä ja kosteutta vastaan. Väritys on useimmiten valko-punainen, valko-ruskea, valko-harmaa tai valko-musta, mutta se voi myös olla yksivärinen ruskea, harmaa tai musta. Kirjava karvapeite muodostuu päävärin kanssa erivärisistä laikuista, mutta toisinaan myös erivärisestä satulasta, rintakehästä tai käpälistä tai hiillikkovärityksestä. Urosten säkäkorkeus vaihtelee 70-80 cm ja paino 60-75 kg välillä; nartuilla vastaavat mitat ovat 65-75 cm ja 50-60 kg.

## Alkuperä
Pastor del osu on kotoisin Asturiasta. Vanhin todiste tämäntyyppisistä laumanvartijakoirista Asturian alueella lienee ikonografinen: kiveen kaiverrettuja kuvia mastiffin päästä, jonka kasvoissa on M-muotoinen kuvio, on käytetty sekä muinaisessa linnoituksessa että Castiellun kylän taloissa. Myös Quirós'ssa sijaitsevan San Pedro d'Arroxon roomalaistyylisen kirkon 1200-luvulta peräisin olevissa olkakivissä on peräkkäin kuvattu lammas, susi, mastiffi ja paimen. Hieman myöhemmältä ajalta on olemassa myös kirjallisia lähteitä, kuten Oviedon säännös vuodelta 1505, jonka mukaan "laumanvartijamastiffeja" tulisi pitää suojatuissa paikoissa eikä antaa niiden kulkea irrallaan kaduilla.

### Etymologia
*Pastor del osu* tarkoittaa asturian kielellä "karhupaimenkoiraa", mikä juontaa juurensa siitä että muinaisina aikoina ihmiset uskoivat sen olleen koiran ja karhun välisen risteytyksen tulos. Rodun toinen nimitys *mastín asturianu* puolestaan merkitsee "asturialaista mastiffia". Muita nimityksiä ovat olleet mm. *perru pastor* ("paimenkoira"), *perru grande de ganáu* ("suuri laumanvartijakoira"), *perru carrancón*, *pirru la mayá*, *perru de puertu* ("laidunkoira"), *can llobero* ("susikoira"), *can dos lobos* ("susikoira").

## Lähteet
Mouthwashing

**Mouthwashing** on vuonna 2024 julkaistu indie-kauhupeli. Pelin on kehittänyt ruotsalainen peliyhtiö Wrong Organ ja julkaissut Critical Reflex.

Peli kertoo viiden hengen miehistöstä, jotka yrittävät selvitä avaruudessa räjähdyksen selvinneessä rahtialuksessa. 

Mouthwashingia pelataan yksinpelinä ensimmäisessä persoonassa. Suurin osa pelistä kävellään, etsitään ja käytetään tavaroita, sekä keskustellaan hahmojen kanssa.

## Lähteet
1912 Anubis

**1912 Anubis (6534 P-L)** on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .

## Lähteet
Nathan Trott

**Nathan Trott** (s. 21. marraskuuta 1998 Bermuda) on bermudalais-englantilainen jalkapalloilija, pelipaikaltaan maalivahti. Hän on pituudeltaan 188-senttimetrinen. Hän edustaa Englannin ykkösliigassa pelaavaa Cardiff Cityä lainalla FC Kööpenhaminasta, jossa pelatessaan hän voitti Tanskan liigamestaruuden ja Tanskan cupin vuonna 2025.

Trott siirtyi Bermudasta englantilaisseura West Ham Unitedin junioreihin vuonna 2016. Hän pääsi edustusjoukkueessa kentälle vain lyhyeksi aikaa yhdessä FA Cupin ottelussa tammikuussa 2021. Hän pelasi lainalla Englannin ykkösliigan AFC Wimbledonissa kaudella 2019–2020, Ranskan Ligue 2:n Nancyssa kaudella 2021–2022 ja tanskalaisessa Vejlessä ensin 1. divisioonassa kaudella 2022–2023 ja sitten 31 ottelun verran Superliigassa kaudella 2023–2024. Kesällä 2024 Trott siirtyi West Hamista FC Kööpenhaminan omistukseen. Hän pelasi Kööpenhaminan mestarijoukkueessa kaudella 2024–2025 Superliigassa 17 ottelua ja Tanskan cupissa kolme ottelua. Konferenssiliigassa hän pelasi lohkovaiheessa viisi ottelua mutta jäi jatkopeleissä, kuten muutoinkin loppukaudella, kesken kauden joukkueeseen lainalle tulleen Diant Ramajn varamaalivahdiksi. Trott siirtyi kaudeksi 2025–2026 lainalle Englannin ykkösliigassa pelaavaan Cardiff Cityyn.

Trott oli Englannin alle 19-vuotiaiden maajoukkueen varamaalivahtina sen voittaessa ikäluokan Euroopan-mestaruuden vuonna 2017. Hän pelasi kuusi ottelua Englannin alle 20-vuotiaiden maajoukkueessa.

## Lähteet
Samoan parlamentti

**Samoan parlamentti** (, ) eli **fono** on Samoan yksikamarinen parlamentti. Se koostuu 51 edustajasta, jotka valitaan viiden vuoden välein.

Parlamentin puhemiehenä toimii Auapa‘au Mulipola Aloitafua.

## Vaalitapa
Parlamentin jäsenet valitaan yhden ehdokkaan vaalipiireistä enemmistövaaleilla. Vähintään kymmenen prosenttia edustajista on oltava naisia. Mikäli vaalien tuloksina naisia on liian vähän, parlamenttia täydennetään naisedustajilla enintään 56-paikkaiseksi. Äänioikeus- ja ehdolleasettumisikäraja on 21 vuotta. Äänestyspakkoa ei ole.

Ennen vuonna 2019 hyväksyttyä perustuslain muutosta parlamentissa oli 49 paikkaa, joista 35 valittiin yhden edustajan vaalipiireistä, 12 kahden edustajan vaalipiireistä ja kaksi paikkaa oli varattu muille kuin syntyperäisille samoalaisille.

## Historia
Samoa itsenäistyi vuonna 1962, mutta poliittinen valta säilyi heimopäälliköillä vuoteen 1990, jolloin otettiin käyttöön yleinen äänioikeus. Kuitenkin edelleen vaalien ehdokkaat nimetään heimopäälliköiden keskuudesta. Parlamentin suurimpana puolueena pysyi vuosikymmeniä keskusta-oikeistolainen Human Rights Protection Party (HRPP). Vuoden 2021 vaaleissa se ja vastaperustettu Faʻatuatua i le Atua Samoa ua Tasi (FAST) saivat molemmat 25 paikkaa. Kun ainoa sitoutumattomana valittu kansanedustaja antoi tukensa FAST-puolueelle, se nousi hallitusvaltaan.
## Lähteet

## Aiheesta muualla
* Parlamentin verkkosivut 
* IFES Election Guide
Vesa Häkli

**Vesa Häkli** (s. 16. huhtikuuta 1962 Kuopio) on suomalainen muusikko ja näyttelijä. Muusikon urallaan hän on laulanut yhtyeissä Vandaalit (1978–2014) ja Vesa Häkli Protokolla (2016–).
## Filmografia
### Näyttelijänä
* Pidä huivista kiinni, Tatjana (1994)
* Muusikon valinta (1995)
* *[[Kauas pilvet karkaavat]]* (1996)
* Ilman kavaluutta (TV)(1996)
* Isältä pojalle (TV)(1996)
* Nortia (1996)
* *[[Juha (vuoden 1999 elokuva)|Juha]]* (1999)
* Helsinkiesite nyt (1999)
* *[[Kylmäverisesti sinun]]* (2000)
* *[[Laitakaupungin valot]]* (2006)
* Suojelijat (TV)(2008)
* *[[Pussikaljaelokuva]]* (2011)
* *[[Toivon tuolla puolen]]* (2017)
* *[[Syke (televisiosarja)|Syke]]* (2019)

## Lähteet
326290 Akhenaten

**326290 Akhenaten (1998 HE3)** on hyvin pieni asteroidi, joka kuuluu Aten-asteroideihin. Asteroidi tulee lähimmillään alle 20 miljoonan kilometrin päähän Maasta ja luokitellaan mahdollisesti vaarallisiin asteroideihin. Asteroidi kiertää Aurinkoa lähimmillään  astronomisen yksikön päästä ja etäisimmillään  astronomisen yksikön päässä. Asteroidi kiertää Auringon ympäri  (noin ). Kirkkauden ja valon heijastumisen perusteella asteroidin läpimitta on todennäköisesti  &ndash; .

## Lähteet
306367 Nut

**306367 Nut (5025 P-L)** on keskikokoinen Maan lähelle tuleva asteroidi, joka luokitellaan Apollo-asteroideihin. Asteroidin kiertorata leikkaa Maan kiertoradan ja ohittaa Maan lähimmillään  astronomisen yksikön päästä. Asteroidi kiertää Auringon ympäri  (noin ), jolloin se on lähimmillään Auringosta  astronomisen yksikön päässä ja etäisimmillään  astronomisen yksikön päässä. Kirkkauden ja valon heijastumisen perusteella asteroidin läpimitta on todennäköisesti  &ndash; . 

## Lähteet
Outi Knuuttila-Sundqvist

**Outi Knuuttila-Sundqvist** on suomalainen kääntäjä.

Knuuttila-Sundqvist on kääntänyt ruotsista useita Liza Marklundin teoksia. Hän on kääntänyt myös muun muassa Emma McLaughlinin kirjan *Nanny* sekä Malin Stehnin teoksen *Onnea vaan*. Hänen käännettävät kielensä ovat ruotsi ja englanti. Hän on koulutukseltaan filosofian maisteri ja toimii myös opettajana, vuodesta 2025 Isokylän koulussa Kokkolassa.

## Lähteet
Jason Kerr

**Jason Kerr** (s. 6. helmikuuta 1997 Edinburgh) on skotlantilainen jalkapalloilija, pelipaikaltaan keskuspuolustaja. Hän edustaa Englannin ykkösliigassa pelaavaa Wigan Athleticiä ja on vuodesta 2024 alkaen ollut joukkueen kapteeni. Hän pelasi neljä vuotta Skotlannin Valioliigassa ja voitti St. Johnstonen joukkueessa kerran Skotlannin cupin ja liigacupin.

Kerr siirtyi Tynecastlesta St. Johnstonen junioreihin vuonna 2014 mutta aloitti liigauransa lainalla Skotlannin kakkos- ja ykkösliigassa East Fifen joukkueessa kausina 2015–2017 sekä mestaruussarjassa Queen of the Southin joukkueessa kauden 2017–2018 alkupuoliskolla. Hän pelasi Skotlannin Valioliigassa St. Johnstonen joukkueessa ensimmäisen ottelunsa helmikuussa 2018. Hän pelasi Valioliigassa kaikkiaan 115 ottelua ja teki niissä viisi maalia. Kaudella 2020–2021 hän voitti joukkueensa kapteenina sekä Skotlannin cupin että liigacupin. Hän siirtyi elokuussa 2021 englantilaisseura Wigan Athleticiin, joka pelasi kaudella 2022–2023 Englannin mestaruussarjassa ja on muutoin pelannut yhtä sarjatasoa alempana ykkösliigassa. Kerr oli poissa kentiltä marraskuusta 2022 tammikuuhun 2024 pahan nivelsidevamman ja marraskuussa 2023 tulleen toisen jalkavamman vuoksi.

Kerr pelasi Skotlannin alle 21-vuotiaiden maajoukkueessa kuusi ottelua vuonna 2018.

## Lähteet
Dante (täsmennyssivu)

**Dante** voi tarkoittaa seuraavia:

;henkilöitä, Dante etunimenä:

* Dante Alighieri (1265–1321), italialainen kirjailija ja runoilija, Jumalaisen näytelmän kirjoittaja
* Dante Amaral (s. 1980), brasilialainen lentopalloilija
* Dante Basco (s. 1975), yhdysvaltalainen näyttelijä
* Dante Bernini (1922–2019), italialainen katolinen piispa
* Dante Bonfim Costa Santos, *Dante* (s. 1983), brasilialainen jalkapalloilija
* Dante Exum (s. 1995), australialainen koripalloilija
* Dante Fabbro (s. 1998), kanadalainen jääkiekkoilija
* Dante Frasnelli Tarter (1925–2020), italialais-perulainen katolinen piispa
* Dante Grela (s. 1941), argentiinalainen säveltäjä
* Dante Lafranconi (s. 1940), italialainen katolinen piispa
* Dante Lavelli (1923–2009), yhdysvaltalainen amerikkalaisen jalkapallon pelaaja
* Dante López (s. 1983), paraguaylainen jalkapalloilija
* Dante da Maiano (1200-luvulla), italialainen runoilija
* Dante Parini (1890–1969), italialainen kuvanveistäjä
* Dante Pereira-Olson (s. 2010), yhdysvaltalainen lapsinäyttelijä
* Dante Gabriel Rossetti (1828–1882), englantilainen taidemaalari ja runoilija
* Dante Rossi (1936–2013), italialainen vesipalloilija ja olympiavoittaja
* Dante Rossi (s. 1987), sanmarinolais-argentiinalainen jalkapalloilija
* Dante Salituro (s. 1996), kanadalainen jääkiekkoilija
* Dante Terrell Smith, *Mos Def* (s. 19793), yhdysvaltalainen näyttelijä ja rap-artisti

;henkilöitä, Dante sukunimenä:

* Joe Dante (s. 1946), yhdysvaltalainen elokuvaohjaaja, -tuottaja ja -käsikirjoittaja

;muita merkityksiä:
* Dante, Audinate Pty. Ltd:n keittää audionsiirtoprotokolla
* Dante XXI, Sepultura-yhtyeen albumi vuodelta 2006
* 2999 Dante, päävyöhykkeen asteroidi.
Hurrikaani Erin

**Hurrikaani Erin** oli vuoden 2025 viides nimetty trooppinen myrsky Atlantin hurrikaanikaudella, ja tuon kauden ensimmäinen trooppinen hirmumyrsky. Saffirin–Simpsonin hurrikaaniasteikolla se luokiteltiin korkeimmalle tasolle viisi.

Erin voimistui viisiportaisen asteikon alimmasta kategoriasta korkeimpaan hieman yli vuorokaudessa. Tämä tekee Erinistä yhden historian nopeimmin voimistuneista Atlantin hurrikaaneista, ja on poikkeuksellista, että tällaista havaitaan jo elokuussa. Äärimmäisen nopea tuulen voimistuminen tapahtuu yleensä vasta hurrikaanikauden loppupuolella. Tutkijoiden mukaan myrskyjen nopea voimistuminen on yleistynyt ilmaston lämpenemisen takia.

Erin muodostui 11. elokuuta trooppisesta säähäiriöstä lähellä Kap Verdeä. Sen reitti kulki Atlantilla Karibialta pohjoiseen seuraillen Yhdysvaltojen rannikkoa. Siihen liittyvien myrskytuulien alue oli harvinaisen laaja. Se aiheutti myrskyvuoksia, voimakkaita aaltoja ja virtauksia rannikoille. Laannuttuaan viileämpien merialueiden yllä hurrikaani muuttui keskileveysasteiden matalapaineeksi, jonka ennustettiin tuovan sateita Eurooppaan.

## Lähteet
Ryan Trevitt

**Ryan Joseph Trevitt** (s. 12. maaliskuuta 2003 Lontoo) on englantilainen jalkapalloilija, pelipaikaltaan keskikenttäpelaaja. Hän on pituudeltaan 170-senttimetrinen. Hän edustaa Englannin ykkösliigassa pelaavaa Wigan Athleticiä lainalla valioliigaseura Brentfordista.

Trevitt siirtyi vuonna 2021 Leatherheadistä Brentfordin junioreihin. Hän oli syksyn 2023 ja kevään 2025 lainalla Englannin ykkösliigan Exeter Cityssä, jossa hän pelasi 30 liigaottelua ja teki niissä neljä maalia. Lokakuussa 2023 hän teki liigacupin neljännen kierroksen ottelussa Middlesbrough'ta vastaan kaksi maalia, mutta ottelu päättyi Exeterin tappioon maalein 2–3. Trevitt pelasi Brentfordissa ensimmäisen liigacupin ottelussa elokuussa 2022 ja ensimmäisen FA Cupin ottelunsa tammikuussa 2023. Hän pääsi kentälle Brentfordin joukkueessa toistaiseksi ainoassa valioliigaottelussaan syyskuussa 2024 Tottenham Hotspuria vastaan. Hän siirtyi kaudeksi 2025–2026 lainalle ykkösliigassa pelaavaan Wigan Athleticiin.

## Lähteet
Lasse Nordås

**Lasse Selvåg Nordås** (s. 10. helmikuuta 2002 Lillestrøm) on norjalainen jalkapalloilija, pelipaikaltaan hyökkääjä. Hän on pituudeltaan 194-senttimetrinen. Hän edustaa Englannin ykkösliigassa pelaavaa Luton Townia. Hän voitti Norjan liigamestaruuden Bodø/Glimtin joukkueessa vuonna 2021.

Nordås edusti juniorisarjoissa Lillestrømiä ja kaudella 2020 toisella sarjatasolla Strømmeniä. Hän siirtyi keväällä 2021 Bodø/Glimtiin ja pelasi mestaruuteen päättyneellä liigakaudella 11 ottelua, joissa hän teki kaksi maalia. Norjan Cupissa hän teki alkukierroksilla kolmessa ottelussa neljä maalia. Nordås oli syksyn 2022 lainalla toisessa pääsarjajoukkueessa Tromsøssä ja siirtyi sinne kokonaan elokuussa 2023. Hän on pelannut Norjan Eliteserienissä kaikkiaan 78 ottelua ja tehnyt niissä 15 maalia, joista yhdeksän kaudella 2024. Hän siirtyi helmikuussa 2025 englantilaisseura Luton Towniin ja pelasi kevään 2025 aikana kymmenen mestaruussarjan ottelua. Hän jatkaa kaudella 2025–2026 ykkösliigaan pudonneessa Lutonissa.

Nordås on pelannut Norjan alle 19-, alle 20- ja alle 21-vuotiaiden maajoukkueissa yhteensä 23 ottelua, joissa hän on tehnyt kahdeksan maalia.

## Lähteet
Arto Kirri

**Arto Eero Kirri** (s. 18. maaliskuuta 1938 Helsinki) on suomalainen pohjoismaisen filologian emeritusprofessori.

Kirri syntyi veturinkuljettaja Eero Arvid Kirrin ja Kerttu Signe Tellervo Koskisen perheeseen. Hänen ensimmäinen puolisonsa 1966–1996 oli Ulla Heinonen. Vuokko Onkamon (o.s. Kangasvaara) kanssa hän avioitui 2000. Kirri tuli ylioppilaaksi Jyväskylän normaalilyseosta 1957 ja valmistui Jyväskylän yliopistosta filosofian kandidaatiksi 1963 ja lisensiaatiksi 1969 ja väitteli siellä filosofian tohtoriksi 1975. Hän harjoitti myös opintoja Lundin yliopistossa filosofian lisensiaatin tutkintoon 1966 ja filosofian tohtorin tukintoon 1972–1973. 

Kirri oli Jyväskylän yliopistossa ruotsin kielen assistentti ja lehtori 1962–1971 ja pohjoismaisen filologian lehtori 1971–1976. Pohjoismaisen filologian professorina Oulun yliopistossa hän toimi 1977–2001. Kirri oli myös pohjoismaisen filologian dosentti Åbo Akademissa 1995–2006 ja hänellä on ollut useita asiantuntija- ja luottamustehtäviä. Hän on paitsi julkaissut tutkimuksia, myös toimittanut ja kääntänyt tietoteoksia.

## Lähteet
4003 Schumann

**4003 Schumann (1964 ED)** on suuri päävyöhykkeen asteroidi, joka kiertää ulommalla Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .

## Lähteet
Ismo Söderling

**Ismo Söderling** (s. 18. toukokuuta 1948 Kemi) on suomalainen väestöpolitiikan tutkija, joka toimi Siirtolaisuusinstituutin johtajana vuosina 2010–2015. Hän on Turun yliopiston sosiaalipolitiikan dosentti.

Söderling syntyi Kemissä, mutta asui 13-vuotiaasta alkaen Rovaniemellä. Hän kiinnostui siirtolaisuuskysymyksistä mentyään vuonna 1969 töihin autotehtaalle Ruotsiin. Suomeen palattuaan 1970-luvun alussa hän siirtyi opiskelijaksi Turun yliopistoon. 

## Ura

Söderling toimi muuttoliiketutkijana vuosina 1974–1979. 1980-luvun hän työskenteli Siirtolaisuusinstituutin tutkimussihteerinä, kunnes palasi Turun yliopistoon vuonna 1990. Väestöliiton väestöntutkimuslaitoksen johtajana hän työskenteli vuosina 1996–2009. Siirtolaisuusinstituutin johtajana Söderling aloitti 2010 ja muutti laitoksen tutkimuskohteen ulkosuomalaisista Suomeen tuleviin maahanmuuttajiin. 

## Poliittinen toiminta
Vuonna 2011 Söderling varoitti, ettei Suomessa kannata pyrkiä poliittisesti eristämään maahanmuuttokriittisiä puolueita kuten Ruotsissa oli toimittu.

Söderling on toiminut Suomen Sosialidemokraattisen Puolueen kunnanvaltuutettuna Ruskossa vuodesta 1998. Hän oli EU-kansanliikkeen johtajana Varsinais-Suomessa vuosina 1993–1994 ja ehdokkaana vuoden 2004 europarlamenttivaaleissa. Aluevaaleissa 2022 ja 2025 hän oli ehdolla, muttei tullut valituksi.

## Tunnustukset
ETMU myönsi Söderlingille tunnustuspalkinnon vuonna 2012 merkittävästä työstä etnisten suhteiden ja kansainvälisen muuttoliikkeen tutkimuksen edistämiseksi Suomessa. Suomen Väestötieteen Yhdistys palkitsi hänet vuonna 2024 väestötieteen edistämisestä.

## Lähteet
Tyr (täsmennyssivu)

**Tyr** voi tarkoittaa seuraavia:

* Tyr, muinaisskandinaavinen jumala
* KNM Tyr, Norjan laivaston aluksia: 
** KNM Tyr (1887), tykkivene
** KNM Tyr (N47), miinanraivaaja
** KNM Tyr (N50), sukeltajien emälaiva
* OK Tyr, karlstadilainen suunnistusseura
* Týr, färsaarelainen viikinkimetalliyhtye
* Tyr, Black Sabbathin albumi vuodelta 1990
* 4092 Tyr, päävyöhykkeen asteroidi.
Saint-Sulpice-la-Forêt

**Saint-Sulpice-la-Forêt** () on kunta läntisessä Ranskassa Ille-et-Vilainen departementissa Bretagnen alueella. Se sijaitsee noin 16 kilometriä Rennesin kaupungista koilliseen.

Kunnan alueelle perustettiin 1100-luvulla Notre-Dame-du-Nid-au-Merlen luostari. Sen perusti bretagnelaisen munkin Robert Arbrisseläisen oppilas Raoul de la Fustaye. Luostarin historia 1300-luvulta 1700-luvun lopun suureen vallankumoukseen saakka on täynnä tuhoa ja entisöintiä. Nykyään luostarista on jäljellä muutama vaurioitunut rakennus sekä luostarikirkon rauniot, josta on jäljellä muutamia seiniä, sekä lähes ehjä eteläinen poikkilaiva. Luostarialue on listattu historialliseksi muistomerkiksi.

## Lähteet

## Aiheesta muualla
Kanadan monarkia

**Kanadan monarkia** on Kanadan perustuslaillinen ja perinnöllinen monarkia, joka on Kanadan perustuslaillisen rakenteen ja parlamentin ytimessä. Nykyinen monarkki ja valtionpäämies on kuningas Charles III, joka nousi hallitsijaksi 8. syyskuuta 2022.

Kanadan hallitsija on tällä hetkellä 14 muun itsenäisen Kansainyhteisön valtioiden monarkki ja jokaisen maan monarkia on kuitenkin erillinen. Kanadan nykyinen monarkki on **Kanadan kuningas** (, ) ja hän toimii tässä tehtävässä Kanadan edustajana. Kuningas asuu Yhdistyneessä kuningaskunnassa ja häntä edustaa maan kenraalikuvernööri hänen poissaollessaan Kanadasta. Kanadan kenraalikuvernööri hoitaa käytännössä suurimman osan Kanadan kuninkaan tehtävistä.

## Kruununperimys
Kuten muissa valtioissa, jossa kuningas Charless III on valtiopäämies, prinssi William on kruununperimysjärjestyksessä ensimmäinen. Nykyään Kanadan kruununperimysjärjestys perustuu esikoisoikeuteen. Aiemmin järjestys suosi miespuolisia. Muutos koskee vain niitä, jotka ovat syntyneet 28. lokakuun 2011 jälkeen.

Kanadan kruununperimys seuraa samoja periaateita kuin muut Kansainyhteisömaat. Westminster säädöksen mukaan jokainen Kansainyhteisömaa tulee hyväksymään muutokset kruununperimysjärjestykseen ja tällä hetkellä kruununperimysjärjestys pohjautuu pitkälti vieläkin Englannin parlamentin säätämän vuoden 1701 vallanperimyslakiin, joka on osa Kanadan perustuslakia. Lain mukaan Britannian kruununperimysjärjestykseen kuuluvat Hannoverin Sofian protestanttiset perilliset. Lisäksi laki sääti, että mm. hallitsija ei saa naida katolista. Vuodan 2013 Succession to the Crown Actin jälkeen kruununperijä on voinut naida katolisen, vaikka hän ei itse saa olla katolinen.

Kanadan hallitsijan kuollessa uuden hallitsijan julistamisen tekee Kanadan valtaneuvosto () Rideau Hallista. Lisäksi hallitsijan kuoleman jälkeen seuraa virallinen suruaika.

## Katso myös

* Yhdistyneen kuningaskunnan monarkia
* Kanadan perustuslaki
* Kanadan politiikka

## Lähteet
Helsingin kadunnimet

**Helsingin kadunnimet** **II** on Helsingin kaupungin kaduista vuonna 1981 tehty kirjajulkaisu, joka on toinen (II) korjattu kirjapainos.

Julkaisussa on luetteloitu Helsingin nimikkokadut ja niiden historia.

## Lähteet

## Aiheesta muualla

* Helsingin viralliset kadunnimet
Kristaps Zīle

**Kristaps Roberts Zīle** (s. 24. joulukuuta 1997 Riika, Latvia) on latvialainen jääkiekkoilija. Zīle edustaa Tšekin Extraligassa pelaavaa Bílí Tygři Libereciä. Hänellä on sopimus joukkueen kanssa kauden 2026–2027 loppuun saaka. Sopimukseen sisältyy myös yksivuotinen optio tämän jälkeen. Hänen kasvattajaseuransa on Prizma Riika. Tšekin Extraligassa Zīle on edustanut Bílí Tygři Liberecin lisäksi myös HC Litvínovia. Hän on edustanut KHL:ssä Dinamo Riikaa ja SHL:ssä Örebro HK:ta. Hänen pelipaikkansa on puolustaja ja hänen kätisyytensä on vasen. Zīle on pelannut 150 Tšekin Extraligan runkosarjan ottelua, joissa hän on tehnyt yhdeksän maalia ja 35 syöttöä eli yhteensä 44 tehopistettä. Zīle on pelannut 20 Tšekin Extraligan ylempien pudotuspelien ottelua, joissa hän on tehnyt kaksi maalia ja kuusi syöttöä eli yhteensä kahdeksan tehopistettä. Zīle on pelannut 229 KHL:n runkosarjan ottelua, joissa hän on tehnyt yhdeksän maalia ja 28 syöttöä eli 37 tehopistettä. Zīle on pelannut 12 SHL:n runkosarjan ottelua. Näissä otteluissa hän on syöttänyt neljä maalia. Zīle on pelannut kuusi SHL:n pudotuspelien ottelua ilman tehopisteitä. Zīle kuului Latvian joukkueeseen Tanskan MM-kilpailuissa 2018, Slovakian MM-kilpailuissa 2019, Latvian MM-kilpailuissa 2021, Suomen MM-kilpailuissa 2022, Suomen ja Latvian MM-kilpailussa 2023, Tšekin MM-kilpailuissa 2024 ja Ruotsin ja Tanskan MM-kilpailuissa 2025. Suomen ja Latvian MM-kilpailuissa hän saavutti MM-pronssia. Zīle kuului Latvian joukkueeseen myös Pekingin talviolympialaisissa 2022 ja karsintaturnauksessa Milano-Cortinan talviolympialaisiin 2026. Kaikki uran tilastot päivitetty kauden 2024–2025 jälkeen.

## Lähteet
Robert Arbrisseläinen

**Robert Arbrisseläinen** () (n. 1045 – 25. helmikuuta 1116) oli kristitty erakko ja munkki. Hän oli Fontevraudin apottiluostarin perustaja.

Robert Arbrisseläinen syntyi Bretagnessa La Boussardièren kylässä Arbrisselissä, Rennesin hiippakunnassa. Hän oli papin poika, ja hän seurasi isäänsä Arbrisselin seurakunnan pappina.

Vuonna 1076 hän osallistui Sylvestre de La Guerchen simonialliseen valintaan Rennesin piispaksi. Kaksi vuotta myöhemmin Paavi Gregorius VII:n legaatti Hugues de Die määräsi pidättää Rennesin piispan viran Poitiersin kirkolliskokouksessa. Tämä pakotti Robert Arbrisseläisen lähtemään Rennesin hiippakunnasta Pariisiin jatkamaan opintojaan kymmeneksi vuodeksi. Tätä aikaa leimasi gregoriaaninen reformi, joka muodosti käännekohdan hänen elämässään. Tänä aikana hän alkoi taistella nikolaiittisuutta ja simoniaa vastaan.

Vuonna 1088 Sylvester de La Guerche sai takaisin Rennesin piispanistuimen. Hän halusi toteuttaa gregoriaanisen reformin hiippakunnassaan, johon hän pyysi apua Robert Arbrisseläiseltä. Hän lähti uudistamaan kotiseutunsa hiippakuntaa kohtuuttomalla innolla. Vuonna 1093 piispa Sylvestre de La Guerchen kuoltua, hän oli jälleen pakotettu lähtemään kotiseudultaan. Hän lähti Angersiin, missä hän opiskeli kaksi vuotta Marboden johtamassa katedraalikoulussa ja osallistui teologisiin väittelyihin.

Vuonna 1095 hän erakoitui Craonin metsään, missä hän eli rukouselämää ja aiheutti itselleen vakavaa itsenöyryytystä. Samalla hän saarnasi lähiympäristössä, ja sai nopeasti maineen hyvänä puhujana. Samana vuonna hän perusti yksinomaan miehille tarkoitetun uskonnollisen yhteisön La Roëen, mistä tuli myöhemmin La Roëen luostari.

Vuonna 1096 paavi Urbanus II oli tullut Angersiin saarnaamaan ensimmäistä ristiretkeä. Paavi antoi Robert Arbrisseläiselle tehtäväksi pitää saarna Angersin Saint-Nicolasin luostarikirkon vihkimisen yhteydessä. Paavi vaikuttui saarnasta, ja nimitti hänet apostoliseksi saarnaajaksi kehottaen häntä saarnaamaan kaikkialla.

Vuonna 1100 Paavi Paschalis II kutsui koolle tärkeän kirkolliskokouksen Poitiersiin, johon kokoontui yli sata piispaa ja apottia. Kirkolliskokouksen jälkeen Robert Arbrisseläinen joutui keräämään häntä seuranneet joukot Fontevraudin laaksoon lähelle Loiren ja Viennen jokien yhtymäkohtaa. Tästä tuli myöhemmin Fontevraudin apottiluostari. Tämän jälkeen hän kiersi saarnaajana sekä vieraili luostareissa kurin ylläpitämiseksi.

Robert Arbrisseläinen kuoli Orsanin luostarissa 25. helmikuuta 1116. Hänet haudattiin Fontevraudin luostarikirkon kuoriin. Haudalle tehtiin valkoisesta marmorista tehty patsas. Patsas tuhottiin suuren vallankumouksen ryöstelyissä 1700-luvun lopulla, mutta hautaa ympäröivä holvikaari on yhä jäljellä. Robert Arbrisseläistä ei koskaan yrityksistä huolimatta kanonisoitu, ja hän onkin yksi harvoista uskonnollisen sääntökunnan perustajista, joita ei koskaan pyhitetty kanonisesti.

## Lähteet

## Aiheesta muualla
Tylppäsilopää

**Tylppäsilopää** (*Xenodermichthys copei*) on silopäihin kuuluva kalalaji. Lajia tavataan syvistä vesistä kaikista valtameristä.

## Koko ja ulkonäkö
Tylppäsilopää voi kasvaa 17–31 cm pitkäksi. Ruumiinrakenteeltaan laji on pitkänomainen ja lyhyt- sekä tylpän pyöreäpäinen. Silmät ovat hyvin kookkaat. Kalan selkäevä sijaitsee ruumiin takaosassa samalla kohdin peräevän kanssa. Tylppäsilopään päässä ja ruumiissa on useita pistemäisiä valoelimiä. Väriltään laji on sinertävän musta.

## Levinneisyys ja elintavat
Tylppäsilopäätä tavataan Atlantista pohjoisimmillaan Islannista ja eteläisimmillään Etelä-Afrikasta, Intian valtameressä sitä tavataan Afrikan kaakkoisosista ja Australian lähistöllä ja Tyynessämeressä Australian ja Havaijin lähistöllä. Laji elää 100–2&nbsp;600 metrin syvyydessä lähellä pohjaa. Kala syö erityisesti pieniä äyriäisiä, mutta myös pieniä pääjalkaisia. Tylppäsilopään lisääntymiskausi on syyskuulta marraskuulle.

## Lähteet
Seppo Matintalo

**Seppo Matintalo** (s. 1949) on suomalainen iskelmämusiikkiin erikoistunut levytuottaja, jonka saavutuksiin kuuluu yli 150 myyntimäärältään kultalevyyn yltänyttä julkaisua.

Matintalo aloitti uransa 1970-luvun alussa Finnlevyn palveluksessa ilman muusikkotaustaa tai soittoharrastusta. Hänen myöhempiä työpaikkojaan olivat muun muassa CBS Records, Scandia-Musiikki ja Sony Music Entertainment, jonka Suomen-yhtiössä hän toimi tuotantopäällikkönä. Hänen erityistaidokseen kehittyi uusien artistikykyjen löytäminen eri puolilta Suomea. Häntä on kehuttu myös hyvästä hittivainustaan.

Matintalon yhteistyökumppaneihin iskelmämusiikin alalla ovat kuuluneet muun muassa Tapani Kansa, Reijo Kallio, Lea Laven, Anne Mattila, Anneli Mattila, Charles Plogman, Topi Sorsakoski, Reijo Taipale, Janne Tulkki ja Jamppa Tuominen.

Vuoden 2020 Emma-gaalassa Matintalo palkittiin Erikois-Emmalla.

## Lähteet
2181 Fogelin

**2181 Fogelin (1942 YA)** on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .

Nimetty Eric S. Fogelinin kunniaksi, joka toimi Minor Planet Centerissä.

## Lähteet
Thorsten Johansson

**Thorsten Johansson** (9. lokakuuta 1950 Bärbo, Nyköping, Södermanland - 18. tammikuuta 2021) oli ruotsalainen pikajuoksija, jonka urheilu-ura ajoittui 1970-luvulle. Urallaan hän sivusi 100 metrin ja paransi 200 metrin Ruotsin ennätystä.

Thorsten Johansson voitti ensimmäisen Ruotsin mestaruutensa 100 metrillä vuonna 1971. Hän osallistui samana vuonna Helsingin EM-kisoihin jääden alkueriin.  Seuraavana vuonna 14. kesäkuuta 1972 hän sivusi Lennart Strandbergin 36 vuotta vanhaa 100 metrin Ruotsin ennätystä 10,3. Samana vuonna kanssakilpailija Christer Garpenborg sivusi myös aikaa 10,3 parantaen sitä seuraavana vuonna aikaan 10,2. 

Vuonna 1973 Torsten Johansson otti ensimmäisen mestaruutensa 200 metrillä. Matkasta tulikin hänen pikajuoksu-uransa ykkösmatka niin, että hän voitti neljä kertaa vuosina 1973-1976. Vuonna 1973 hän sivusi Owe Jonssonin vuoden 1962 200 metrin Ruotsin ennätystä 20,7. Vuoden 1974 Rooman EM-kisoissa hän eteni välieriin 200 metrillä. Seuraavan vuoden Rooman kesäuniversidadeissa hän saavutti 200 metrillä pronssia Pietro Mennean voittaessa. Vuonna 1976 hän paransi 200 metrin Ruotsin ennätystä aikaan 20,61, jota myöhemmin ensin sivusi vuonna 1995 Lars Hedner ja rikkoi Torbjörn Eriksson vuonna 1999 aikaan 20,58 eli Johanssonin ennätys säilyi kaikkiaan 23 vuotta. Torsten Johansson oli Ruotsin viestimestari 4 x 100 metrillä kuusi kertaa vuosina 1972–1977 ja 4&nbsp;x&nbsp;400 metrillä kaksi kertaa 1977–78. 

Thorsten Johansson oli mukana vuoden 1976 Montrealin olympilaisissa 200 metrillä. Niissä hän eteni alkuerästä ajalla 21,05 puolivälieriin. Niissä hän jäi viidenneksi samalla ajalla neljänneksi sijoittuneen kanssa ajalla 21,08. Neljä parasta pääsi erästä välieriin.

Suomi-Ruotsi maaotteluihin hän osallistui viisi kertaa 1970-luvulla. Ainoa voitto tuli vuoden 1976 200 metrillä. Kovina kanssakilpailijoina olivat maaotteluissa 100 metrillä maanmies Garpenborg ja 200 metrillä suomalaiset Antti Rajamäki ja Ossi Karttunen.

## Lähteet
Leino-lakot

**Leino-lakot** olivat SKDL:n järjestämä ja tukema myötätuntolakkojen ja mielenosoitusten aalto toukokuun lopussa vuonna 1948. Ne saivat alkunsa sisäministeri Yrjö Leinon erottamisesta valtioneuvoston jäsenyydestä 22. toukokuuta 1948. 

Kun Leino erotettiin, puolue reagoi voimakkaasti, koska kyse oli puolueen arvovallasta ja vaalitaistelusta heinäkuussa pidettäviä eduskuntavaaleja silmällä pitäen. SKP perusti nopeasti lakkojohdon, ja lakot saivat työt pysäytetyksi kaikissa huomattavissa satamissa. Teollisuudessa lakkoiltiin kuitenkin vain 20–40 prosentissa työpaikoista. SAK:n valtuusto, jossa sosiaalidemokraateilla oli enemmistö, tuomitsi lakot poliittisin perustein aloitetuiksi. Neuvostoliitto tuki suomalaisia kommunisteja ja ilmoitti kaksi päivää mielenosoitusten alkamisen jälkeen, että SKDL:n aiemmin esittämät toiveet sotakorvausten leikkauksista voitiin toteuttaa. Se merkitsi jäljellä olleen 147 miljoonan dollarin summan puolittamista. Lakot alkoivat hiipua muutaman päivän kuluessa alkamisesta. Viimeinen mielenosoitus oli 27. toukokuuta Hakaniementorilla pidetty torikokous. Heinäkuun eduskuntavaaleissa SKDL kärsi tappion.

## Lähteet
Professori Suomessa

**Professori Suomessa** on  1989 julkaistu Pekka Vuorian toimittama ja Oy Ultima Thulen julkaisema teos, joka sisältää elämäkerta- ja haastattelutietoja 22 suomalaisesta professorista. 

Teoksen alkulauseessa Vuoria kuvaa lyhyesti suomalaisia professoreita 1980-luvun lopussa ja perustelee teokseen haastateltujen parinkymmenen professorin valintaa yli  tuhannen kolmensadan henkilön joukosta tarkoituksella saada mahdollisimman monipuolinen kuva eri aloilla toimivista, eri-ikäisistä ja henkilöinä erilaisen taustan omaavista professoreista.  Vaikka hän ei viittaa tässä yhteydessä valittujen professoreiden sukupuoleen, niin miehiä heistä on kaksikymmentä ja naisia vain kaksi. 

Jokaisesta esitellystä professorista kirjassa on ensin lyhyet matrikkelitiedot valokuvineen, sitten Vuorian luonnehdinta henkilöstä ja haastattelutilanteesta, pari kolme lainausta henkilön haastattelutiedoista, varsinaiset haastattelutiedot Vuorian kysymyksineen ja henkilön niihin antamine vastauksineen sekä vielä usein henkilöön liittyvää suositeltavaa lukemista tai havainnollistavia tekstejä tai kuvia hänen toiminnastaan. Kukin esittely on pituudeltaan kymmenkunta sivua.

Professorit ovat kirjassa esitetyssä eli aakkosjärjestyksessä, tuolloisine aloineen ja toimipaikkoineen seuraavat:
* Olli Aumala, mittaustekniikka, Tampereen teknillinen korkeakoulu
* Kaisa Broner-Bauer, arkkitehtuuri, Oulun yliopisto
* Gunnar Graeffe, fysiikka, Tampereen teknillinen korkeakoulu
* Olavi Granö, maantiede, Turun yliopisto
* Lars Huldén, pohjoismainen filologia, Helsingin yliopisto
* Osmo Hänninen, fysiologia Kuopion yliopisto
* Olli Järvinen, eläintiede, Helsingin yliopisto (Suomen Akatemian tukijaprofessori)
* Maarit Kaimio, kreikan kieli ja kirjallisuus, Helsingin yliopisto
* Antero Kesäniemi, sisätautioppi, Oulun yliopisto
* Urpo Kivikari, kansainvälinen talous, Turun kauppakorkeakoulu
* Hannu Tapani Klami, oikeustiede, Helsingin yliopisto (Uppsalan yliopisto)
* Lauri Lajunen, epäorgaaninen kemia, Oulun yliopisto
* Paavo Malinen, kasvatustiede, Jyväskylän yliopisto
* Pekka Mäenpää, biokemia, Kuopion yliopisto
* Juha Niinikoski, kirurgia, Turun yliopisto
* Arto Noras, musiikki, Sibelius-Akatemia
* Matti Peltonen, kasvatustiede, Tampereen yliopisto
* Pertti Puumalainen, fysiikka, Kuopion yliopisto
* Kari Sajavaara, englantilainen filologia, Jyväskylän yliopisto
* Reijo Vihko, kliininen kemia, Oulun yliopisto
* Mikko Viitasalo, fysiikka, (puolustusvoimien tutkimus- ja kehittämistyö), Sotakorkeakoulu
* Johan Wrede, ruotsalainen kirjallisuus, Helsingin yliopisto

## Lähteet
164207 Cardea

**164207 Cardea** (väliaikainen nimi **2004 GU9**) on hyvin pieni Maan lähelle tuleva asteroidi, joka luokitellaan Apollo-asteroideihin. Asteroidin kiertorata leikkaa Maan kiertoradan ja ohittaa Maan lähimmillään alle 30 miljoonan kilometrin päästä. Asteroidi luokitellaan mahdollisesti vaarallisiin asteroideihin. Asteroidi kiertää Auringon ympäri  (noin yksi vuosi), jolloin se on lähimmillään Auringosta  astronomisen yksikön päässä ja etäisimmillään  astronomisen yksikön päässä. Asteroidin läpimitta on noin . 

Asteroidi on Maan kvasikuu, joka pysyy tällä kiertoradalla noin vuoteen 2600, jolloin se siirtyy hevosenkenkäradalle.

Cardea oli roomalainen saranoiden jumalatar. Asteroidi nimettiin avoimien ehdotuksien perusteella.

## Lähteet
Argentré-du-Plessis

**Argentré-du-Plessis** () on kunta läntisessä Ranskassa Ille-et-Vilainen departementissa Bretagnen alueella. Se sijaitsee noin 40 kilometriä Fougèresin ja kahdeksan kilometriä Vitrén kaupungista etelään.

Kunnan kehitykseen on voimakkaasti vaikuttanut Plessis d'Argentrén suku, jonka jäsenet ovat vuodesta 940 lähtien vaikuttaneet lordeina, juristeina, piispoina, kapteeneina ja pormestareina lähes tuhannen vuoden aikana. Suvun asuinlinna on Château du Plessis, jossa muun muassa Madame de Sévigné usein vastaanotettiin. Kunnan alueella on lisäksi lukuisia kartanoita ja maatiloja. Argentré-du-Plessis on osa Vitrén alueen työllisyysaluetta, ja siellä on maatalouden ohella paljon käsityöläisteollisuutta.

## Lähteet

## Aiheesta muualla
Cuillé

**Cuillé** on kunta läntisessä Ranskassa Mayennen departementissa Pays de la Loiren alueella. Se sijaitsee noin 38 kilometriä Château-Gontier’n kaupungista luoteeseen.

Kunnan keskustassa oleva Saint-Martinin kirkko sijaitsee Anjoun historiallisella alueella vain 500 metrin päässä Bretagnen rajasta. Kirkko on rakennettu 1400-luvulla, ja se on tyyliltään romaaninen. Kirkon poikkilaivassa on kaksi kappelia, joista pohjoinen on "bretagnelaisten" kappeli ja eteläinen on "anjoulaisten" kappeli. Kirkkoa remontoitiin laajasti 1800-luvulla.

## Lähteet

## Aiheesta muualla